stanford-oval/wikipedia huggingface dataset:
ทนายซ่าท้าคดีโหด
ตารางการออกอากาศ

จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
| ตอนที่ | วันที่ออกอากาศ | ผู้กำกับ | เรตติง |
| --- | --- | --- | --- |
| ตอนที่ 1 | 10 ตุลาคม 2018 | นาโอกิ ทามูระ | 15.0% |
| ตอนที่ 2 | 18 ตุลาคม 2018 | นาโอกิ ทามูระ | 18.1% |
| ตอนที่ 3 | 25 ตุลาคม 2018 | ฮิเดโตโมะ มัตสึดะ | 15.9% |
| ตอนที่ 4 | 9 พฤศจิกายน 2018 | ฮิเดโตโมะ มัตสึดะ | 16.5% |
| ตอนที่ 5 | 15 พฤศจิกายน 2018 | นาโอกิ ทามูระ | 15.4% |
| ตอนที่ 6 | 22 พฤศจิกายน 2018 | ฮิเดโตโมะ มัตสึดะ | 14.4% |
| ตอนที่ 7 | 29 พฤศจิกายน 2018 | นาโอกิ ทามูระ | 14.2% |
| ตอนที่ 8 | 6 ธันวาคม 2018 | ฮิเดโตโมะ มัตสึดะ | 13.4% |
| ตอนสุดท้าย | 13 ธันวาคม 2018 | นาโอกิ ทามูระ | 17.6% |
| เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | เรตติงเฉลี่ย (ภูมิภาคคันโต) | 15.6% |
มหาวิทยาลัยการกีฬาแห่งชาติ

| --- | --- |
Thailand National Sports University
ตราพระพลบดีทรงช้างเอราวัณ  สัญลักษณ์ประจำมหาวิทยาลัย
ชื่ออื่น: มกช. / TNSU
ชื่อเดิม: วิทยาลัยพลศึกษา สถาบันพลศึกษา
ประเภท: สถาบันอุดมศึกษาของรัฐ
สถาปนา: 1 มกราคม พ.ศ. 2498; 70 ปีก่อน (2498-01-01)
ผู้สถาปนา: กรมพลศึกษา
สังกัดการศึกษา:  13 ภาคเหนือ–ครอบคลุมจังหวัด: เชียงใหม่  นครสวรรค์  ลำปาง  ภาคตะวันออกเฉียงเหนือ–ครอบคลุมจังหวัด: ขอนแก่น  ศรีสะเกษ  อุบลราชธานี  ภาคกลาง–ครอบคลุมจังหวัด: ชลบุรี  กรุงเทพ  สุพรรณบุรี  อ่างทอง  ภาคใต้–ครอบคลุมจังหวัด: ตรัง  นครศรีธรรมราช  ยะลา 
สังกัดวิชาการ:  3  คณะวิทยาศาสตร์การกีฬาและสุขภาพ   คณะศิลปศาสตร์   คณะศึกษาศาสตร์ 
งบประมาณ: 1,979,914,300 บาท (พ.ศ. 2568)
อธิการบดีมหาวิทยาลัย: วิษณุ ไล่ชะพิษ (ปฏิบัติหน้าที่)
ประธานคณะบุคคลฯ: พลตำรวจเอก สุนทร ซ้ายขวัญ
บุคลากรทั้งหมด: 2,693 คน (พ.ศ. 2566)
ผู้ศึกษา: 11,520 คน (พ.ศ. 2566)
ที่ตั้ง: เลขที่ 333 หมู่ 1 ถนนสุขุมวิท ตำบลหนองไม้แดง อำเภอเมืองชลบุรี จังหวัดชลบุรี 20000
วิทยาเขต:  16 ภาคเหนือ–ครอบคลุมจังหวัด: เชียงใหม่  เพชรบูรณ์  ลำปาง  สุโขทัย  ภาคตะวันออกเฉียงเหนือ–ครอบคลุมจังหวัด: ชัยภูมิ  มหาสารคาม  ศรีสะเกษ  อุดรธานี  ภาคกลาง–ครอบคลุมจังหวัด: กรุงเทพ  สมุทรสาคร  สุพรรณบุรี  อ่างทอง  ภาคใต้–ครอบคลุมจังหวัด: กระบี่  ชุมพร  ตรัง  ยะลา  
เว็บไซต์: เว็บไซต์ของมหาวิทยาลัย
มหาวิทยาลัยการกีฬาแห่งชาติ (อังกฤษ: Thailand National Sports University, อักษรย่อ มกช. – TNSU) เป็นสถาบันอุดมศึกษาของรัฐ สังกัดกระทรวงการท่องเที่ยวและกีฬา เดิมชื่อ สถาบันการพลศึกษา ทำหน้าที่ผลิตครู โดยเฉพาะครูสอนพลศึกษาและสุขศึกษา แต่ปัจจุบันได้เพิ่มบทบาทในการผลิตบุคลากรด้านวิชาชีพ ด้านวิทยาศาสตร์การกีฬา และสุขภาพเพิ่มขึ้น ตั้งอยู่เลขที่ 333 หมู่ 1 ถนนสุขุมวิท ตำบลหนองไม้แดง อำเภอเมืองชลบุรี จังหวัดชลบุรี 20000
ประวัติ

ในอดีต กรมพลศึกษา เป็นหน่วยงานที่มีหน้าที่ดำเนินการผลิตครูพลศึกษา โดยรับโอนโรงเรียนพลศึกษากลาง มาดำเนินการตั้งแต่ปี พ.ศ. 2479 และได้มีการจัดตั้ง “วิทยาลัยพลศึกษา” ขึ้นเมื่อวันที่ 1 มกราคม พ.ศ. 2498 เพื่อดำเนินการสอนในระดับประกาศนียบัตรวิชาการศึกษาชั้นสูง (ป.กศ.สูง) และตั้ง “โรงเรียนฝึกหัดครูพลานามัย” ขึ้นในปีการศึกษา 2501 เพื่อดำเนินการสอนในระดับประกาศนียบัตรวิชาการศึกษา (ป.กศ.)
ต่อมาได้ยุบเลิกโรงเรียนฝึกหัดครูพลานามัย ในปี พ.ศ. 2512 และได้ขยายหลักสูตรของวิทยาลัยพลศึกษาเป็นระดับปริญญาตรี โดยเป็นส่วนหนึ่งของวิทยาลัยวิชาการศึกษา แต่ยังคงดำเนินการโดยกรมพลศึกษา และใช้ชื่อว่า “วิทยาลัยวิชาการศึกษาพลศึกษา” ต่อมาเปลี่ยนชื่อเป็น “มหาวิทยาลัยศรีนครินทรวิโรฒ วิทยาเขตพลศึกษา หรือ มศว พลศึกษา” และในปี พ.ศ. 2514 ได้ยุติการดำเนินการวิทยาลัยพลศึกษาในส่วนกลางและโอนวิทยาลัยวิชาการศึกษาพลศึกษา ไปให้วิทยาลัยวิชาการศึกษาดำเนินการต่อไป กรมพลศึกษาได้เปิดดำเนินการผลิตครูพลศึกษาในส่วนภูมิภาค โดยเริ่มเปิด “วิทยาลัยพลศึกษาจังหวัดเชียงใหม่” ขึ้นเป็นแห่งแรก ต่อมาในปี พ.ศ. 2515 เปิด “วิทยาลัยพลศึกษาจังหวัดมหาสารคาม”  และมีการเปิดเพิ่มขึ้นในจังหวัดต่างๆ เรื่อยมา จนกระทั่งมีวิทยาลัยพลศึกษารวม 17 แห่ง
เมื่อกระทรวงศึกษาธิการมีนโยบายบรรจุข้าราชการครูจากผู้ที่มีวุฒิการศึกษาระดับปริญญาตรี กรมพลศึกษาจึงหาแนวทางยกฐานะวิทยาลัยพลศึกษาให้สามารถเปิดทำการสอนในระดับปริญญาตรี โดยในระยะแรกได้จัดทำโครงการร่วมมือทางวิชาการกับกรมการฝึกหัดครู เป็นสถาบันสมทบของวิทยาลัยครู เพื่อเปิดสอนระดับปริญญาตรีหลักสูตรต่อเนื่อง ตั้งแต่ปีการศึกษา 2531 ในขณะเดียวกันก็มีแนวทางที่จะเปิดดำเนินการสอนระดับปริญญาตรีด้วยตนเอง จนได้มีการร่างพระราชบัญญัติเพื่อยกฐานะวิทยาลัยพลศึกษาขึ้นเป็นสถาบันการศึกษาระดับปริญญา ในปี พ.ศ. 2538 และใช้ชื่อ “ร่างพระราชบัญญัติสถาบันกาญจนมงคล พ.ศ. ...”
กรมพลศึกษา ได้เสนอร่างพระราชบัญญัติสถาบันกาญจนมงคลตามลำดับ พร้อมกับที่กรมอาชีวศึกษาได้เสนอร่างพระราชบัญญัติสถาบันเทคโนโลยีปทุมวัน และกรมศิลปากรได้เสนอร่างพระราชบัญญัติสถาบันพัฒนศิลป์ ซึ่งกระทรวงศึกษาธิการได้ให้ความเห็นชอบในร่างพระราชบัญญัติทั้ง 3 ฉบับ แต่เนื่องจากสาเหตุบางประการกรมพลศึกษาได้นำร่างพระราชบัญญัติสถาบันกาญจนมงคลกลับมาพิจารณาทบทวนใหม่อีกครั้งหนึ่ง เป็นเหตุให้ไม่สามารถนำเข้าสู่ที่ประชุมสภาผู้แทนราษฎรได้ทันเวลา เนื่องจากสภาผู้แทนราษฎรหมดอายุลง   จึงต้องนำร่างพระราชบัญญัติสถาบันกาญจนมงคล มาเริ่มดำเนินการตามขั้นตอนใหม่อีกครั้งหนึ่งภายหลังจากที่มีการจัดตั้งรัฐบาลใหม่แล้ว
การดำเนินการเพื่อยกฐานะดังกล่าว ได้ดำเนินเรื่อยมากระทั่งสภาผู้แทนราษฎรได้ส่งร่างพระราชบัญญัติสถาบันการพลศึกษา ไปยังสำนักงานเลขาธิการคณะรัฐมนตรี เพื่อทูลเกล้าฯ ถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อทรงลงพระปรมาภิไธย
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงลงพระปรมาภิไธย เมื่อวันที่ 31 มกราคม พ.ศ. 2548 และประกาศในราชกิจจานุเบกษา ฉบับกฤษฎีกา ตอนที่ 13 ก เมื่อวันที่ 4 กุมภาพันธ์ พ.ศ. 2548 จึงนับได้ว่าสถาบันการพลศึกษาได้ก่อกำเนิดขึ้นอย่างเป็นทางการตั้งแต่วันที่ 5 กุมภาพันธ์ พ.ศ. 2548
พ.ศ. 2562 สถาบันการพลศึกษาเปลี่ยนแปลงสภาพองค์กรเป็นมหาเป็นมหาวิทยาลัยตามพระราชบัญญัติมหาวิทยาลัยการกีฬาแห่งชาติ พ.ศ. 2562
สัญลักษณ์ประจำสถาบัน

เครื่องหมายประจำสถาบัน ประกอบเครื่องแบบนักศึกษา
ตราสัญลักษณ์ในยุคสถาบันการพลศึกษา
พระพลบดีทรงช้างเอราวัณ
สัญลักษณ์ของมหาวิทยาลัย
ตราสัญลักษณ์ประจำสถาบัน
คือ ภาพพระพลบดีทรงช้างเอราวัณอยู่เหนือกลีบเมฆ หัตถ์ซ้ายทรงพระขรรค์ หัตถ์ขวาทรงตรี ตอนล่างเป็นข้อความภาษาไทยระบุชื่อ มหาวิทยาลัยการกีฬาแห่งชาติ
เครื่องหมายประจำสถาบัน ประกอบเครื่องแบบนักศึกษา
เครื่องหมายสำหรับนักศึกษาหญิง คือ เครื่องหมายสัญลักษณ์สามห่วง สีเขียว ขาว เหลือง ภายในเป็นพระพลบดี ทรงช้างเอราวัณอยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดหน้าอกเสื้อเครื่องแบบนักศึกษาหญิง ด้านซ้าย
เครื่องหมายสำหรับนักศึกษาชาย คือ ตอนบนเป็นรูปพระพลบดีทรงช้างเอราวัณ อยู่เหนือกลีบเมฆ ตอนล่างเป็นชื่อของมหาวิทยาลัย สำหรับติดเนคไท
สีประจำมหาวิทยาลัย
สีเขียว
สีขาว
สีเหลือง
คณะและหลักสูตร

หลักสูตรวิทยาศาสตรบัณฑิต
สาขาวิทยาศาสตร์การกีฬา
โปรแกรมวิชาวิทยาศาสตร์การกีฬา
โปรแกรมวิชาการฝึกสอนกีฬา
สาขาวิชาวิทยาศาสตร์สุขภาพ
โปรแกรมวิชาการส่งเสริมสุขภาพ
โปรแกรมวิชาการส่งเสริมสุขภาพเด็ก
โปรแกรมวิชาการส่งเสริมสุขภาพผู้สูงอายุ
สาขานันทนาการ
โปรแกรมวิชานันทนาการบำบัด
หลักสูตรศิลปศาสตรบัณฑิต
สาขาสื่อสารเทคโนโลยี
โปรแกรมวิชาสื่อสารการกีฬา (หลักสูตรปกติและต่อเนื่อง)
สาขาวิชาธุรกิจ
โปรแกรมวิชาธุรกิจสุขภาพ
โปรแกรมวิชาการจัดการกีฬา
สาขาวิชานันทนาการ
โปรแกรมวิชาผู้นำนันทนาการ
โปรแกรมวิชาการบริหารนันทนาการ
โปรแกรมวิชานันทนาการเชิงพาณิชย์และการท่องเที่ยว
หลักสูตรศึกษาศาสตรบัณฑิต (ปัจจุบันหลักสูตร 4 ปี)
สาขาวิชาพลศึกษา
โปรแกรมวิชาพลศึกษา (หลักสูตรปกติและต่อเนื่อง)
โปรแกรมวิชาพลศึกษาสำหรับคนพิการ (หลักสูตรปกติและต่อเนื่อง)
สาขาวิชาสุขศึกษา
โปรแกรมวิชาสุขศึกษา (หลักสูตรปกติและต่อเนื่อง)
สาขาวิชานันทนาการ
โปรแกรมวิชานันทนาการ
วิทยาเขต

| --- | --- |
 มหาวิทยาลัยการกีฬาแห่งชาติประจำภาคเหนือ วิทยาเขตเชียงใหม่  วิทยาเขตเพชรบูรณ์  วิทยาเขตลำปาง  วิทยาเขตสุโขทัย มหาวิทยาลัยการกีฬาแห่งชาติประจำภาคตะวันออกเฉียงเหนือ วิทยาเขตชัยภูมิ  วิทยาเขตมหาสารคาม  วิทยาเขตศรีสะเกษ  วิทยาเขตอุดรธานี:  มหาวิทยาลัยการกีฬาแห่งชาติประจำภาคกลาง วิทยาเขตกรุงเทพ  วิทยาเขตชลบุรี  วิทยาเขตสมุทรสาคร  วิทยาเขตสุพรรณบุรี  วิทยาเขตอ่างทอง (ประธานภาค) มหาวิทยาลัยการกีฬาแห่งชาติประจำภาคใต้ วิทยาเขตกระบี่  วิทยาเขตชุมพร  วิทยาเขตตรัง  วิทยาเขตยะลา
โรงเรียน

| --- | --- |
 โรงเรียนกีฬาประจำภาคเหนือ โรงเรียนกีฬาจังหวัดเชียงใหม่  โรงเรียนกีฬาจังหวัดนครสวรรค์  โรงเรียนกีฬาจังหวัดลำปาง โรงเรียนกีฬาประจำภาคตะวันออกเฉียงเหนือ โรงเรียนกีฬาจังหวัดขอนแก่น  โรงเรียนกีฬาจังหวัดศรีสะเกษ  โรงเรียนกีฬาจังหวัดอุบลราชธานี:  โรงเรียนกีฬาประจำภาคกลาง โรงเรียนกีฬาจังหวัดชลบุรี  โรงเรียนกีฬาจังหวัดนครนายก  โรงเรียนกีฬาจังหวัดสุพรรณบุรี  โรงเรียนกีฬาจังหวัดอ่างทอง โรงเรียนกีฬาประจำภาคใต้ โรงเรียนกีฬาจังหวัดตรัง  โรงเรียนกีฬาจังหวัดนครศรีธรรมราช  โรงเรียนกีฬาจังหวัดยะลา
กีฬาสถาบันการพลศึกษาแห่งประเทศไทย

ประวัติการแข่งขันกีฬาสถาบันการพลศึกษาแห่งประเทศไทย ตั้งแต่ปี 2518–ปัจจุบัน มีดังนี้
| ครั้งที่ | ประจำปี | เจ้าภาพ | พิธีเปิด | พิธีปิด | สถิติ> นักกีฬา | สถิติ> ชนิดกีฬา |  |
| --- | --- | --- | --- | --- | --- | --- | --- |
| 1 | 2518 | จังหวัดมหาสารคาม |  |  |  | 4 |  |
| 2 | 2519 | จังหวัดเชียงใหม่ |  |  |  | 6 |  |
| 3 | 2520 | กรุงเทพมหานคร |  |  |  | 7 |  |
| 4 | 2521 | งดการแข่งขัน เนื่องจากประเทศไทยเป็นเจ้าภาพกีฬาเอเชียนเกมส์ ครั้งที่ 8 | งดการแข่งขัน เนื่องจากประเทศไทยเป็นเจ้าภาพกีฬาเอเชียนเกมส์ ครั้งที่ 8 | งดการแข่งขัน เนื่องจากประเทศไทยเป็นเจ้าภาพกีฬาเอเชียนเกมส์ ครั้งที่ 8 | งดการแข่งขัน เนื่องจากประเทศไทยเป็นเจ้าภาพกีฬาเอเชียนเกมส์ ครั้งที่ 8 | งดการแข่งขัน เนื่องจากประเทศไทยเป็นเจ้าภาพกีฬาเอเชียนเกมส์ ครั้งที่ 8 |  |
| 5 | 2522 | จังหวัดอุดรธานี |  |  |  | 9 |  |
| 6 | 2523 | กรุงเทพมหานคร |  |  |  | 9 |  |
| 7 | 2524 | กรุงเทพมหานคร |  |  |  | 11 |  |
| 8 | 2525 | กรุงเทพมหานคร |  |  |  | 11 |  |
| 9 | 2526 | จังหวัดลำปาง |  |  |  | 11 |  |
| 10 | 2527 | กรุงเทพมหานคร |  |  |  | 15 |  |
| 11 | 2528 | จังหวัดอุดรธานี |  |  |  | 15 |  |
| 12 | 2529 | กรุงเทพมหานคร | 2 ธันวาคม | 9 ธันวาคม | 2,500 | 16 |  |
| 13 | 2530 | กรุงเทพมหานคร | 2 ธันวาคม | 9 ธันวาคม | 1,760 | 16 |  |
| 14 | 2531 | กรุงเทพมหานคร | 1 ธันวาคม | 9 ธันวาคม | 1,760 | 13 |  |
| 15 | 2532 | กรุงเทพมหานคร | 1 ธันวาคม | 10 ธันวาคม | 1,800 | 18 |  |
| 16 | 2533 | กรุงเทพมหานคร | 1 ธันวาคม | 10 ธันวาคม | 2,570 | 19 |  |
| 35 | 2553 | จังหวัดตรัง | 19 กรกฎาคม | 28 กรกฎาคม |  | 32 |  |
| 36 | 2554 | จังหวัดเชียงใหม่ | 5 สิงหาคม | 14 สิงหาคม |  | 34 |  |
| 37 | 2555 | จังหวัดอุดรธานี | 21 กรกฎาคม | 30 กรกฎาคม |  | 37 |  |
| 38 | 2556 | จังหวัดชุมพร | 19 กรกฎาคม | 28 กรกฎาคม |  | 39 |  |
| 39 | 2557 | จังหวัดศรีสะเกษ | 19 กรกฎาคม | 28 กรกฎาคม |  | 39 |  |
| 40 | 2558 | จังหวัดลำปาง | 21 สิงหาคม | 30 สิงหาคม |  | 42 |  |
| 41 | 2559 | จังหวัดศรีสะเกษ | 31 สิงหาคม | 9 กันยายน |  | 42 |  |
| 42 | 2560 | จังหวัดสุพรรณบุรี | 1 กันยายน | 10 กันยายน |  | 42 |  |
| 43 | 2561 | จังหวัดมหาสารคาม | 6 กันยายน | 15 กันยายน |  | 42 |  |
| 44 | 2562 | จังหวัดเชียงใหม่ | 3 กันยายน | 12 กันยายน |  | 42 |  |
| - | 2563-64 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 | ยกเลิกการแข่งขัน เนื่องจากการระบาดโรคติดเชื้อไวรัสโคโรนา 2019 (COVID-19) ในประเทศไทย และการระบาดทั่วโลกของโควิด-19 |
| 45 | 2565 | จังหวัดตรัง | 3 กันยายน | 7 กันยายน |  | 13 |  |
| 46 | 2566 | จังหวัดอ่างทอง | 2 กันยายน | 11 กันยายน |  |  |  |
รายนามอธิการบดี

| --- | --- |
สถาบันการพลศึกษา
รายนามอธิการบดี: วาระการดำรงตำแหน่ง
1. นายสมพงษ์ ชาตะวิถี: 2 กันยายน พ.ศ. 2548 - 1 กันยายน พ.ศ. 2552 17 กันยายน พ.ศ. 2552 - 16 กันยายน พ.ศ. 2556
2. ดร.ปริวัฒน์ วรรณกลาง: 4 ตุลาคม พ.ศ. 2556 - 3 ตุลาคม พ.ศ. 2560 4 ตุลาคม พ.ศ. 2560 - 22 พฤษภาคม พ.ศ. 2562
มหาวิทยาลัยการกีฬาแห่งชาติ
รายนามอธิการบดี: วาระการดำรงตำแหน่ง
3. ดร.ปริวัฒน์ วรรณกลาง: 23 พฤษภาคม พ.ศ. 2562 - 22 กุมภาพันธ์ พ.ศ. 2566
วิษณุ ไล่ชะพิษ (ปฏิบัติหน้าที่): 23 กุมภาพันธ์ พ.ศ. 2566 - ปัจจุบัน
รายนามนายกสภาสถาบัน

| --- | --- |
สถาบันการพลศึกษา
รายนามนายกสภา: วาระการดำรงตำแหน่ง
1. สมศักดิ์ เทพสุทิน: 2 กันยายน พ.ศ. 2548 - 1 กันยายน พ.ศ. 2550 2 กันยายน พ.ศ. 2550 - 1 กันยายน พ.ศ. 2552
2. บรรหาร ศิลปอาชา: 17 กันยายน พ.ศ. 2552 - 16 กันยายน พ.ศ. 2554 7 กุมภาพันธ์ พ.ศ. 2556 - 6 กุมภาพันธ์ พ.ศ. 2558
3. วิษณุ เครืองาม: 8 ธันวาคม พ.ศ. 2558 - ?
มหาวิทยาลัยการกีฬาแห่งชาติ
รายนามนายกสภา: วาระการดำรงตำแหน่ง
4. พลตำรวจเอก สุนทร ซ้ายขวัญ (คณะบุคคลปฏิบัติหน้าที่): 23 กุมภาพันธ์ พ.ศ. 2566 - ปัจจุบัน
การพระราชทานปริญญาบัตร

มหาวิทยาลัยการกิฬาแห่งชาติ ได้รับพระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จแทนพระองค์ ในพิธีพระราชทานปริญญาบัตรแก่ผู้สำเร็จการศึกษาของมหาวิทยาลัยการกีฬาแห่งชาติครั้งแรก (ประจำปีการศึกษา 2548-2551) ภายใต้นามสถาบันการพลศึกษาในขณะนั้น เมื่อวันพุธที่ 4 พฤศจิกายน พ.ศ. 2552 ณ อาคารใหม่ สวนอัมพร ลานพระบรมรูปทรงม้า พระราชวังดุสิต ถนนอู่ทองใน แขวงดุสิต เขตดุสิต กรุงเทพมหานคร
บุคคลจากมหาวิทยาลัยการกีฬาแห่งชาติที่มีชื่อเสียง

พระบาทสมเด็จพระมหาภูมิพลอดุลยเดชมหาราช บรมนาถบพิตร (รัชกาลที่ 9) ผู้ได้รับปริญญากิตติมศักดิ์ (เสด็จสวรรคตแล้ว)
พระบาทสมเด็จพระวชิรเกล้าเจ้าอยู่หัว (รัชกาลที่ 10) ผู้ได้รับปริญญากิตติมศักดิ์
สมเด็จเจ้าฟ้าฯ กรมพระศรีสวางควัฒน วรขัตติยราชนารี ผู้ได้รับปริญญากิตติมศักดิ์
ไพโรจน์ ใจสิงห์ นักแสดง
คมกฤษณ์ ดวงสุวรรณ์ อดีตนักกีฬายิงธนูทีมชาติไทยและเป็นนักแสดงสังกัดช่อง 7 เอชดี สำเร็จการศึกษาปริญญาตรีคณะคณะศิลปศาสตร์ มหาวิทยาลัยการกีฬาแห่งชาติ วิทยาเขตสุโขทัย
ทัชชกร ยีรัมย์ นักแสดง, สตันท์แมน, ผู้กำกับภาพยนตร์, ผู้บริหาร,นักร้อง
พันนา ฤทธิไกร อดีตนักแสดง, ผู้กำกับ, นักเขียนบท, นักออกแบบท่าต่อสู้
สิทธิพร นิยม เป็นนักแสดง นักร้อง นักเขียน นักการเมืองชาวไทย
สมจิตร จงจอหอ อดีตนักกีฬามวยสากลสมัครเล่นชาวไทย ปัจจุบันรับราชการเป็นทหารบก ยศพันโท สังกัดกองบัญชาการกองทัพไทย อีกทั้งยังเป็นนักแสดง และพิธีกร
กิตตินนท์ นามขุนทด นักกีฬาวอลเลย์บอลชายทีมชาติไทย
นาวาโทหญิงเกษราภรณ์ สุตา อดีตนักกีฬายกน้ำหนักหญิงทีมชาติไทย ปัจจุบันรับราชการเป็นทหารเรือ
เขียวหวาน ยนตรกิจ อดีตนักกีฬานักมวยไทยชาวไทยและรับราชการเป็นทหารบก ยศพันเอก
จตุภูมิ ชินวงศ์ นักยกน้ำหนักชาวไทย
ฉัตร์ชัย บุตรดี อดีตนักมวยสากลสมัครเล่นทีมชาติไทย ปัจจุบันรับราชการเป็นทหารบก ยศจ่าสิบตรี
ดนัย ศรีวัชรเมธากุล อดีตนักวอลเลย์บอลระดับอาชีพชาวไทย และเป็นผู้ฝึกสอนให้แก่ทีมวอลเลย์บอลหญิงทีมชาติไทย
เด่นชัย เทพนา นักกีฬายิงธนูทีมชาติไทย และรับราชการเป็นทหารเรือ ยศพันจ่าเอ
ธีรวัฒน์ หอมกลิ่น นักกีฬายูโดชาวไทย และรับราชการเป็นทหารบก
พิทยา ตีบนอก  เป็นนักกีฬายกน้ำหนักทีมชาติไทย
ฮิคิพีเดีย เป็นนักกีฬาทหารบก ยศสิบเอก
วันเฮง มีนะโยธิน
วิทยา ทำว่อง นักกีฬายิงธนูทีมชาติไทย และรับราชการเป็นทหารเรือ ยศจ่าเอก
วุฒิชัย มาสุข เป็นนักมวยสากลสมัครเล่นทีมชาติไทย และรับราชการเป็นทหารอากาศ ยศจ่าอากาศโท
สราญสุข เป็นนักกีฬาวอลเลย์บอลชายทีมชาติไทย ตำแหน่งมือเซต ปัจจุบันเล่นให้กับชลบุรี-อี.เทค-แอร์ฟอร์ซ
สุพรรณษา ทองนุ่ม อดีตเป็นนักนักกีฬาแฮนด์บอลทีมชาติไทยชุดซีเกมส์ 2019 ที่ประเทศฟิลิปปินส์ และชุดโอลิมปิกฤดูร้อน 2020ที่ประเทศญี่ปุ่น ตำแหน่งผู้รักษาประตู สำเร็จการศึกษาปริญญาตรีคณะคณะศึกษาศาสตร์ มหาวิทยาลัยการกีฬาแห่งชาติ วิทยาเขตสุพรรณบุรี
สายลม อาดี อดีตเป็นนักสังกัดสโมสรกองทัพอากาศ (ท.อ.) และติดทีมชาติไปแข่งขันกีฬาซีเกมส์ เอเชียนเกมส์ และโอลิมปิกเกมส์ ปัจจุบันรับราชการเป็นทหารอากาศ ยศจ่าอากาศเอก
แสน ส.เพลินจิต อดีตนักกีฬามวยสากลอาชีพ
โสภิตา ธนสาร เป็นนักกีฬายกน้ำหนักหญิงทีมชาติไทย
สุดาพร สีสอนดี นักกีฬามวยสากลสมัครเล่นทหารเรือ ยศเรือตรี
ปานเพชร ผดุงชัยมวยไทยยิม อดีตเป็นนักกีฬามวยไทย และเป็นนักกีฬาคิกบ็อกซิงทีมชาติไทย ชุดซีเกมส์ 2019 ที่ประเทศฟิลิปปินส์
จรัสเดช อุลิต เป็นผู้ทรงคุณวุฒิมวยไทย จากกรมส่งเคณะกรรมการวัฒนธรรมแห่งชาติ
สมศักดิ์ ศิษย์ชัชวาลย์ อดีตนักกีฬามวยสากลอาชีพ ปัจจุบันรับราชการเป็นอาจารย์ประจำมหาวิทยาลัยการกีฬาแห่งชาติ วิทยาเขตเชียงใหม่
ผศ.ดร.อนันต์ เมฆสวรรค์ ศิษย์เก่าสถาบันการพลศึกษา วิทยาเขตอ่างทอง ผู้เชี่ยวชาญกีฬามวยไทยและเทควันโด กรมพลศึกษา และประธานฝ่ายเทคนิคการแข่งขันเทควันโดเยาวชน, รองอธิการบดีมหาวิทยาลัยการกีฬาแห่งชาติ ประจำวิทยาเขตชัยภูมิชุมพร
วีรศักดิ์ นิลกลัด ผู้ประกาศข่าว, นักพากย์กีฬา, กรรมการประจำรายการกิ๊กดู๋
อุฬารกุล ร่วมบุญ (แกะ ถอดรหัส) เป็นพิธีกรรายการโทรทัศน์
ดูเพิ่ม

กีฬาโรงเรียนกีฬาแห่งประเทศไทย
กีฬามหาวิทยาลัยกีฬาแห่งประเทศไทย
กีฬามหาวิทยาลัยแห่งประเทศไทย
กีฬานักเรียนนักศึกษาแห่งประเทศไทย
แหล่งข้อมูลอื่น

สถาบันการพลศึกษา เก็บถาวร 2020-09-19 ที่ เวย์แบ็กแมชชีน
| ด ค กมหาวิทยาลัยการกีฬาแห่งชาติ |
| --- | --- | --- |
| สัญลักษณ์ | พระพลบดีทรงช้างเอราวัณ |  |
| วิทยาเขต | ชลบุรี (วิทยาเขตหลัก) • กระบี่ • กรุงเทพ • ชัยภูมิ • ชุมพร • เชียงใหม่ • ตรัง • เพชรบูรณ์ • มหาสารคาม • ยะลา • ลำปาง • ศรีสะเกษ • สมุทรสาคร • สุโขทัย • สุพรรณบุรี • อ่างทอง • อุดรธานี |  |
| คณะ | วิทยาศาสตร์การกีฬาและสุขภาพ • ศิลปศาสตร์ • ศึกษาศาสตร์ |  |
| วิทยาลัย | บัณฑิตวิทยาลัย |  |
| โรงเรียน | ขอนแก่น • ชลบุรี • เชียงใหม่ • ตรัง • นครนายก • นครศรีธรรมราช • นครสวรรค์ • ยะลา • ลำปาง • ศรีสะเกษ • สุพรรณบุรี • อ่างทอง • อุบลราชธานี |  |
หมวดหมู่ • โครงการ • สถานีย่อย
| ด ค กหน่วยงานในกระทรวงการท่องเที่ยวและกีฬา |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมพลศึกษา  กรมการท่องเที่ยว  มหาวิทยาลัยการกีฬาแห่งชาติ  |  |
| รัฐวิสาหกิจ |  การท่องเที่ยวแห่งประเทศไทย  การกีฬาแห่งประเทศไทย  |  |
| องค์การมหาชน |  องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)  |  |
| ดูเพิ่ม |  การท่องเที่ยวในประเทศไทย  |  |
  หมวดหมู่
รณ ฤทธิชัย

| รณ ฤทธิชัย  ม> ป.ช., ม.ว.ม. |
| --- | --- |
เกิด: ชำนาญ คานเขต   12 กันยายน พ.ศ. 2492 (75 ปี)   อำเภอมหาชนะชัย จังหวัดยโสธร ประเทศไทย
คู่สมรส: ดวงชีวัน โกมลเสน
อาชีพ: นักแสดง, นักการเมือง
พระสุรัสวดี: นักแสดงนำชายยอดเยี่ยม พ.ศ. 2528 - ครูสมศรี
สุพรรณหงส์: นักแสดงนำชายยอดเยี่ยม พ.ศ. 2529 - ครูสมศรี นักแสดงประกอบชายยอดเยี่ยม พ.ศ. 2534 - คนเลี้ยงช้าง
ฐานข้อมูล
IMDb
ThaiFilmDb
| รณ ฤทธิชัย |
| --- | --- |

รณ ฤทธิชัย  มีชื่อจริงว่า รณฤทธิชัย คานเขต  (เกิด 12 กันยายน พ.ศ. 2492)  นักแสดงชาวไทยที่เคยได้รับรางวัลตุ๊กตาทอง ประจำปี พ.ศ. 2528  และรางวัลสุพรรณหงส์ทองคำ ประจำปี พ.ศ. 2529 สาขานักแสดงนำชายยอดเยี่ยม จากภาพยนตร์สะท้อนปัญหาสังคมเรื่อง ครูสมศรี กำกับโดยหม่อมเจ้าชาตรีเฉลิม ยุคล  จากนั้นได้หันมาทำงานการเมือง และได้รับเลือกตั้งเป็นสมาชิกสภาผู้แทนราษฎรจังหวัดยโสธร 5 สมัย
รณฤทธิชัย คานเขต เกิดที่บ้านฟ้าหยาด ตำบลฟ้าหยาด อำเภอมหาชนะชัย จังหวัดยโสธร เป็นบุตรของนายสาระ และนางท่อน คานเขต  จบการศึกษาจากวิทยาลัยวิชาการศึกษา พลศึกษา (คณะพลศึกษา มหาวิทยาลัยศรีนครินทรวิโรฒ ในปัจจุบัน) เมื่อ พ.ศ. 2517
งานการเมือง

นายรณฤทธิชัย คานเขต เริ่มลงสมัครเลือกตั้งเป็น ส.ส. ครั้งแรก เมื่อ พ.ศ. 2522 ที่จังหวัดอุบลราชธานี ในนามพรรคชาติไทย แต่ไม่ได้รับเลือกตั้ง จากนั้นก็ลงสมัครมาโดยตลอด จนกระทั่งได้รับเลือกเป็นส.ส.จังหวัดยโสธร ในนามพรรคชาติไทย เป็น ส.ส. ครั้งแรกเมื่อ พ.ศ. 2538 ต่อมาได้ย้ายเข้าร่วมงานกับ พรรคความหวังใหม่ และ พรรคไทยรักไทย ในสังกัด "กลุ่มริมน้ำ"  เมื่อพรรคไทยรักไทยถูกยุบพรรค  นายรณฤทธิชัยได้หันมาร่วมงานกับพรรคชาติไทยอยู่ระยะหนึ่ง ก่อนที่จะย้ายเข้ามาอยู่กับพรรคเพื่อแผ่นดิน และได้รับมอบหมายให้ทำหน้าที่เป็นคณะกรรมการประสานงานพรรคร่วมรัฐบาล (วิปรัฐบาล)
นายรณฤทธิชัย คานเขต เป็นสมาชิกในกลุ่มบ้านริมน้ำของนายสุชาติ ตันเจริญ ซึ่งร่วมกิจกรรมทางการเมืองกับพรรคภูมิใจไทย ในปี พ.ศ. 2553  ต่อมาในปี พ.ศ. 2554 ได้ลงสมัครรับเลือกตั้งในสังกัดพรรคภูมิใจไทยแต่ไม่ได้รับการเลือกตั้ง และในปี พ.ศ. 2562 ได้สมัครเป็นสมาชิกพรรคพลังประชารัฐ พร้อมลงสมัครรับเลือกตั้งแต่ก็ไม่ได้รับเลือกตั้งเช่นกัน
ปัจจุบัน ได้เข้ามาสังกัดพรรครวมแผ่นดิน พร้อมกับดารา นักร้อง และนักแสดงหลายท่าน
งานการเมือง > สมาชิกสภาผู้แทนราษฎร

รณฤทธิชัย คานเขต ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดยโสธร สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดยโสธร สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดยโสธร สังกัดพรรคความหวังใหม่ → พรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดยโสธร สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยโสธร สังกัดพรรคเพื่อแผ่นดิน
ผลงานการแสดงภาพยนตร์

น้ำตาหยดสุดท้าย (2519)
นายฮ้อยทมิฬ (2523) รับบท บักโทน
อีพริ้ง คนเริงเมือง (2523) รับบท หมอประสาน
เดอะไกด์ (2523)
เสือเฒ่า สิงห์หนุ่ม (2524) รับบท สอึ้ง สปี้งสบัด
สัตว์สงคราม (2524) รับบท อินทรีย์เหล็ก
ไอ้ค่อม (2524) รับบท ไอ้หา
ทอง ภาค 2 (2525) รับบท ผู้พันอินทรีย์
มือปืน (2526) รับบท สารวัตรธนู
ล่าข้ามโลก (2526)
สงครามเพลง (2526) รับบท ก้อง
มือเหนือเมฆ (2527) รับบท สุธรรม
ชุมแพ ภาค 2 (2527)
หน่วย 123 (2527) รับบท เตชา
หกสี่เอี่ยว พยัคฆ์เหนือเมฆ (2528) รับบท นักเลง
ข้ามากับดวง (2528) รับบท เสี่ยฉุย
จับตาย (2528) รับบท กษิต
ครูสมศรี (2529) รับบท บุญเพ็ง
ขุมทองนรก (2529)
ท้ายิง (2529)
ดวลปืน (2529) รับบท กำพล
ซิ่งวิ่งลุย (2529)
เหยื่อทรชน (2530)
คนกลางแดด (2530) รับบท เปลว
ปล้นข้ามโลก (2530) รับบท สารวัตรศิษฐ์
เหยื่อ (2530) รับบท นักรบ
เก๊าม้าเก็ง (2531) รับบท ลัก
ไอ้มือดำ (2531) รับบท หมวดธนู
มือสังหาร (2531)
นักรบดำ (2531) รับบท ข้าศึกโต้
ขอชื่อ สุธี สามสี่ชาติ (2532) รับบท สารวัตร
คนเลี้ยงช้าง (2533) รับบท หัวหน้าคำรณ
สงครามเพลงแผน 2 (2533) รับบท รณ รับเชิญ
เพชรพระอุมา (2533) รับบท เนวิน
นายซีอุย แซ่อึ้ง (2534)
Dead Target (2534) ภาพยนตร์ฮ่องกง
มาห์ (2534) รับบท สารวัตร (รับเชิญ)
มือปืน 2 สาละวิน (2536) รับบท พ.ท. ชอมิน
อำแดงเหมือนกับนายริด (2537) รับบท นายภู
มังกรเจ้าพระยา (2537)
เสียดาย (2537) รับบท พ่อของปู
ฉีกป่าล่าคน (2538)
ศยามล (2538)
สุริโยไท (2544) รับบท พระเจ้าแปร
The Legend of Suriyothai (2546) รับบท พระเจ้าแปร
ตำนานสมเด็จพระนเรศวรมหาราช 6 อวสานหงสา (2558) รับบท เมงราชาญี
พันท้ายนรสิงห์ (2558) รับบท กำนันถึก
ผลงานการแสดงภาพยนตร์ > ละครโทรทัศน์

ทูตมรณะ (2533) (ช่อง 7) รับบท
สุดถนนบนทางเปลี่ยว (2534) (ช่อง 3) รับบท
แม่เบี้ย (2534) (ช่อง 7)
ฉันจะบิน (2534) (ช่อง 7)
เรือนแรม (2536) ช่อง 7 รับบท
รักแปลกที่แตกต่าง (2537) (ช่อง 7) รับบท
ถนนสายสุดท้าย (2537) (ช่อง 7) รับบท
เจ้านาง (2537) ช่อง 5 รับบท คุณสมาน (รับเชิญ)
ไฟสิ้นเชื้อ (2537) (ช่อง 3)
สารวัตรใหญ่ (2537) (ช่อง 7)
คุณนายโอซาก้า (2537) (ช่อง 5)
ชมรมขนหัวลุก ตอน มฤตยูมืด (2538) (ช่อง 5)
ระเบิดเถิดเทิง (2539) (ช่อง 5) (รับเชิญ)
เมืองดาหลา (2546) (ช่อง 7) รับบท (รับเชิญ)
พันท้ายนรสิงห์ (ภาพยนตร์โทรทัศน์) (2559) (ช่องเวิร์คพอยท์) รับบท
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

Ron Rittichai ที่อินเทอร์เน็ตมูวีเดตาเบส
| ด ค กรางวัลพระราชทานพระสุรัสวดี สาขานักแสดงนำชายยอดเยี่ยม |
| --- | --- |
2500–2525:  ลือชัย นฤนาท (2500)  สุรสิทธิ์ สัตยวงศ์ (2501)  ทักษิณ แจ่มผล (2502)  จิตรกร สุนทรปักษิณ (2503)  ไชยา สุริยัน (2505)  ไชยา สุริยัน (2506)  ไชยา สุริยัน (2507)  สมบัติ เมทะนี (2508)  นาท ภูวนัย (2517)  สรพงศ์ ชาตรี (2519)  สรพงศ์ ชาตรี (2520)  จตุพล ภูอภิรมย์ (2522)  สวง ทรัพย์สำรวย (2524)  ปิยะ ตระกูลราษฎร์ (2525) 
2525–2550:  สรพงศ์ ชาตรี (2526)  อำพล ลำพูน (2527)  รณ ฤทธิชัย (2528)  บิณฑ์ บรรลือฤทธิ์ (2529)  ลิขิต เอกมงคล (2530)  สันติสุข พรหมศิริ (2531)  บิณฑ์ บรรลือฤทธิ์ (2532)  ฉัตรชัย เปล่งพานิช (2533)  ลิขิต เอกมงคล (2534)  สามารถ พยัคฆ์อรุณ (2534)  บิลลี่ โอแกน (2535)  สรพงศ์ ชาตรี (2536)  จอนนี่ แอนโฟเน่ (2537)  ธงไชย แมคอินไตย์ (2538)  สรพงศ์ ชาตรี (2539)  สัญญา คุณากร (2540)  อำพล ลำพูน (2541)  อำพล ลำพูน (2542)  บิณฑ์ บรรลือฤทธิ์ (2543)  สมชาย เข็มกลัด (2544)  ศุภกรณ์ กิจสุวรรณ (2545)  ปิติศักดิ์ เยาวนานนท์ (2547)  ชาลี ไตรรัตน์ (2549) 
2551-2575:  เดวิด อัศวนนท์ (2555)  ซันนี่ สุวรรณเมธานนท์ (2557)  ชานน สันตินธรกุล (2560) 
| ด ค กรางวัลสุพรรณหงส์ทองคำ สาขานักแสดงนำชายยอดเยี่ยม |
| --- | --- |
2521–2530:  มนตรี เจนอักษร (2521)  จตุพล ภูอภิรมย์ (2523)  สรพงศ์ ชาตรี (2524)  ทองปาน โพนทอง (2525)  สรพงศ์ ชาตรี (2526)  รณ ฤทธิชัย (2529)  จรัล มโนเพ็ชร (2530) 
| ด ค กรางวัลภาพยนตร์แห่งชาติ สุพรรณหงส์ สาขานักแสดงสมทบชายยอดเยี่ยม |
| --- | --- |
2534 – 2540:  รณ ฤทธิชัย (2534)  วงศ์ศักดิ์ ศรีนวกะตระกูล (2535)  เกรียงไกร อุณหะนันทน์ (2536)  รณรงค์ บูรณัติ (2537)  อรุณ ภาวิไล (2538)  นพชัย มัททวีวงศ์ (2539)  บิลลี่ โอแกน (2540) 
2541 – 2551:  คมสัน นันทจิต (2541)  วิชญ์ พิมพ์กาญจนพงศ์ (2542)  ชัยชาญ นิ่มพูลสวัสดิ์ (2544)  ม.ร.ว.มงคลชาย ยุคล (2545)  เฉลิมพล ทิฆัมพรธีรวงศ์ (2546)  อดุลย์ ดุลยรัตน์ (2547)  สนธยา ชิตมณี (2548)  นิรุตติ์ ศิริจรรยา (2549)  สนธยา ชิตมณี (2550)  สรพงศ์ ชาตรี (2551) 
2552 – 2562:  พิษณุ นิ่มสกุล (2552)  สอาด เปี่ยมพงษ์สานต์ (2553)  วรรณศักดิ์ ศิริหล้า (2554)  ปรมะ อิ่มอโนทัย (2555)  ณัฐสิทธิ์ โกฏิมนัสวนิชย์ (2556)  พงษ์พัฒน์ วชิรบรรจง (2557)  อิงครัต ดำรงค์ศักดิ์กุล (2558)  กฤษดา สุโกศล แคลปป์ (2559)  ธเนศ วรากุลนุเคราะห์ (2560)  อนุชิต สพันธุ์พงษ์ (2561)  (2562) โควิด-19 
2563 – 2573:  จิรายุ ตันตระกูล (2563)  ณัฏฐ์ กิจจริต (2564)  พชร จิราธิวัฒน์ (2565)  พิสิฐพล เอกพงศ์พิสิฐ (2566)